I likhet med flere andre kjente NRK-folk i årene etter 2. verdenskrig hadde Frydenlund bakgrunn fra BBCs norske avdeling i London, der han var ansatt fra 1947. I 1949 kom han til NRK og arbeidet først ved NRKs kortbølgesending og dernest i nyhetsavdelingen. Fra 1956 til 1963 var han stortingsmedarbeider. Han gikk over til Fjernsynsavdelingen i 1963 og var programredaktør der fra 1964 til sin død. I sin tid i radioen leste han også kommentarer til Filmavisen på frilansbasis.